$ppel van pardon
kaerle etc. allen den ghenen die desen onsen brief zullen
zien saluyt wy hebben ontfanghen die oitmoedighe supplicatie
van coencken van kersbeke poorter onser stede van loevene
belast met wyf ende drye cleyn kinderkens inhoudende
hoe geleden is derthien jaren de suppliant mede ende by
gheweest hebbende inde steenstraete binnen der selver
stede ende uuyt dronckenscape verleyt wesende heeft helpen
worpen met steenen ende anderssins op een huys gestaen
op den hoeck vanden pensstraten aldaer ende voirts met
hellebaerden ende derghelycker wapenen de ghelaesen
vensteren de dueren ende oick andere vensteren vanden
zelven huyse om sticken stooten ende smyten ter causen
van welcken excessen de suppliant ghevlucht wesende
es by edicte ende publicatie voer die van loevene ghedachvaert
gheweest om hem te commen excuseren ende ontsculdighen
maer omdat hy noch procureur voer hem niet ghecompareert
en es soe es hy suppliant zoe verre tzelve hem aengaet
ter beternissen voirs. by openbaere publicatie ende uuytroepinghe
ter puyten by die van loeven voirs. geordonneert gheweest
te doene eenen wech te cypers ende aldaer te blivene jaer
ende dach ende hem aldaer porren ende buyten brabant te zyne
ten daghe voirn. vander voorn. uuytroepinghe met zonneschyne
ende dat op de verbuerte van zynen lyve alst breederblyct
byden tytle hier naer volghende van woorde te worde
uuyt dien willem beram coenken van kersbeke gorys gheylarts
pietere gherys thiecheldeckere pauwel ledertouwer nyelen
de vroede moldere ende peeterken van kersbeke hen grootelyck
mesdraghen hebben tegen de hooghe heerlycheyt ons genadichs heeren
ende desen zyne stadt rechte van dat onlancx leden omtrent
thien uren inden avont groote fortsse wille ende vrolenc$$ gedaen
ende bedreven hebben inde steenstraete aen ende op thuys staende
inde zelve straete op den hoeck vander penstraten aldaer
tzelve huys met hillebaerden worpende van steenen ende
anderssins de gelaze veynsteren van den zelven huyse ende
oick te doere ende andere veynsteren ontstucken geworpen ende
gesmeten zyn alze dat de ghene bynnen den voirs. huyse wesende
riepen mort mort daer aff de stadt met goeder orconden te
bynnen es ende daeromme ende om dat de voirs. persoonen
by hen selven oft by hueren procureurs tot hueren verantwoirden
souden hebben moegen comen soe verre zy hen hadden willen oft
comen ontschuldigen gedaight zyn geweest by edictie ende
publicatien gemerct eenich van hen hen hielden voer vluchtich etc.
om voer den rade vander stadt te compareren ende hueren processe
te zien ende aenhoiren aldaer zy noch nyemant van hueren weghe
gecompareert en zyn soe es den selven ter beternissen van des voirs.
es gesedt te doene te wetene den voirs. willeme beauram
coenkene van kersbeke goryse gheylaert ende peeteren gherys
dat zy ende elck van hen vieren doen sullen eenen wech in
cypers daer te blyven jaer ende dach ende van huer te porrene ende
buyten brabant te zyne desen dach met sonne schyne ende dit a$
op de verbuerde van hueren lyve ende den voirs. nyelen de
vroede ende pauwelsse ledertouwere dat elck van hen oyck doen
sal eenen bedevaert in cypers derwaerts te porrene ende buyten
landts te zyne ende opte verbuerte als voeren ende dat elck vanden
voirs. persoonen soe verre hem aengaet schuldich zal zyn van
des voirs. es goede waerheyt te bringhene na deser stadt recht
ende al zonder verdrach ende dat de voirs. peeterken van
kersbeke sal ghestelt weerden inde byest poirte ende aldaer blint
een jaer lanc tot zynen cost ende dat hy na tjaer zyn costen sal moeten
betaelen eer hy ontslagen sal werdden ende daerentynden als
byder stadt gecorrigeert werdden ter ordinancie vander zelver stadt
rade publicatlyck coram schoenvorst villico graven baets burgmeester
blanckaert berge caverson scrab? january m anno xvc xyfft$
brabant aldus onderghescvreven geextrakeert uuyt eenen der
wetlyck der stadt van lovenen auctentycke registre genoemt
tcorrectie boeck waer teghen tselve es gecollacioneert ende
bevonden daer mede van woerde te woerde concorderende by
my lambrecht joerdens der voirs. stadt secretaris op den iiie
juni anno xvc ende dertich ende gheteekent j loerdens overmid$
welcken ban vreesende rigeur van justicie den voirs. suppliant
hem heeft gheabsenteert uuyt onser voirs. stede van lovene
ende lande van brabant ende en zoude inden zelven niet
dorren wederkeeren ten waere dat hem al eerst hier op
verleent werde onse gracie ons daer omme odmoedelick biddende
soe eerst dat wy de zaken voirscreven overgemerct den
voirs. coenken van kersbeke suppliant geneghen wesende
tzynder bede hebben inden ghevalle als boven incontempla$
van onse blyde wedercomste in dese onse stede van loevene
lande ende hertochdom van brabant als ghecroont roomsch
keyser wedergeroupen gerappelleert ende te nyete gedaen
wederroupen rappeleren ende doen te nyete uuyt onse onse
zonderlinghe gracie midts desen den voirs. ban tot cypers mitgaders
alle procedueren deffaulten ende continnacien jeghens hem
ghegeven ende geprononcueert ter cause voirs. ende uuyt
onse meerder gracie hebben hem vergheven ende quytgescolden
vergeven ende scelden quyte den voirs. excessen ende mesusen
daer uuyt den zelven ban gesproken es ende oyck des voirs.
wech van cypers metgaders alle peynen ende bruecken
corporelle ende criminelle daer inne hy ter causen van dien
met datter aencleeft jegens ons ende justicie mesdaen ende
mesbruyct mach hebben hem wederstellende ende restituerende
tzyndergoede fame ende name in onse voirs. stede van loevene
ende lande van brabant ende in allen anderen onsen landen ende
heerlicheden ende tot zynen onverbuerden goeden indien hy der
eenighe heeft gelyck ende in alder manieren hy was voor de
toecomste vanden zelven excessen ende delicten ende prononciatie
vanden zelven ban imponerende hier op een eeuwich zwyghen
onsen procureur general van brabant ende allen anderen onsen
justicieren ende officieren wye zy zyn satisfactie ende
beteringhe eerst ende alvoeren ghedaen der gheinterresseerde partie
indien die noch niet gedaen en es ende daer eenighe toe staet
civilick allenlick behoudelyck dat de voirs. suppliant gehouden
werde de zelve excessen ende delicten teghens ons te beteren
civilyck naer de ghelegentheyt vander mesdaden ende faculteyt
van zynen goeden ende te betaelen die redelicke costen van
justicien daer omme gedaen ter tauxacie ende arbitragie van
onsen lieven ende getruwen cancellier ende lieden van onsen
raede in brabant die wy daertoe committeren ontbieden
daer omme ende bevelen den selven van onsen raede in brabant
dat voere hemlieden geroepen dieghene die daeromme behoiren
gheroepen te zyne zy procederen wel ende duechdelyck
totten interinement ende verifficatie van desen ende totter
taxacien vande voirs. amende civile ende costen van justicie
dwelck ghedaen ende dezelve amende ende costen betaelt
zynde zy onsen drossaet van brabant meyere van loevenen
#sy hieraf
verantwordt byden
ontfanger vanden
exployten